நவம்பர் 10

## நிகழ்வுகள்
*1202 &ndash; நான்காம் சிலுவைப் போர்: திருத்தந்தை மூன்றாம் இன்னொசெண்டின் எச்சரிக்கையையும் மீறி, கத்தோலிக்க சிலுவை வீரர்கள் சாரா நகர் மீது (இன்றைய குரோவாசியாவில்) தாக்குதல் தொடுத்தனர்.
*1293 &ndash; ராடன் விஜயன் சாவகத்தின் மயாபாகித்து இராச்சியத்தின் முதலாவது பேரரசராக கேர்த்தாராஜச ஜெயவர்தனா என்ற பெயரில் முடிசூடினார்.
*1444 &ndash; அங்கேரி-போலந்து மன்னர் மூன்றாம் விளாதிசுலாசு பல்கேரியாவின் வர்னா என்ற இடத்தில் உதுமானியப் பேரரசுடன் இடம்பெற்ற சமரில் தோற்கடிக்கப்பட்டு கொலை செய்யப்பட்டார்.
*1580 &ndash; மூன்று நாள் முற்றுகையை அடுத்து, ஆங்கிலேய இராணுவம் கிட்டத்தட்ட 600 திருத்தந்தை நாடுகளின் இராணுவத்தினரையும், பொதுமக்களையும் அயர்லாந்தில் தலைகளைத் துண்டித்துப் படுகொலை செய்தது.
*1659 &ndash; பிரதாப்கர் சமரில் மராத்தியப் பேரரசர் சிவாஜி பிஜப்பூர் சுல்தானகத்தின் தளபதி அப்சல் கானைக் கொன்றார்.
*1674 &ndash; மூன்றாவது ஆங்கிலேய-இடச்சுப் போர்: நெதர்லாந்து கிழக்கு அமெரிக்காவில் நியூ நெதர்லாந்து குடியேற்றத்தை இங்கிலாந்துக்குக் கொடுத்தது.
*1775 &ndash; ஐக்கிய அமெரிக்க ஈரூடகப் படைப்பிரிவு பிலடெல்பியாவில் அமைக்கப்பட்டது.
*1847 &ndash; 110 பேருடன் சென்ற *இசுடீவன் விட்னி* என்ற பயணிகள் கப்பல் அயர்லாந்தின் தெற்குக் கரையில் மூழ்கியதில் 92 பேர் உயிரிழந்தனர்.
*1865 &ndash; அமெரிக்க உள்நாட்டுப் போர்: அமெரிக்காவில் ஜார்ஜியா மாநிலத்தின் சிறைச்சாலை அதிகாரி என்றி விர்சு போர்க்குற்றங்களுக்காக தூக்கிலிடப்பட்டார்.
*1871 &ndash; காணாமல் போனதாகக் கருதப்பட்ட இசுக்காட்லாந்தின் நாடுகாண் பயணியும் மதப்பரப்புனருமான டேவிட் லிவிங்ஸ்டனைத் தான்சானியாவில் தாம் கண்டதாக நாடுகாண் பயணியும் ஊடகவியலாளருமான என்றி மோர்ட்டன் இசுட்டான்லி அறிவித்தார்.
*1918 &ndash; யாழ்ப்பாண நகரில் இடம்பெற்ற உள்ளூர்க் கலவரங்களில் பல புடவைக் கடைகள் சூறையாடப்பட்டன. பலர் காயமடைந்தனர். அடுத்த இரு நாட்களில் இக்கலவரம் , சுன்னாகம், பருத்தித்துறை ஆகிய நகரங்களுக்கும் பரவியது.
*1940 &ndash; உருமேனியாவில் நிகழ்ந்த நிலநடுக்கத்தில் 1,000 இற்கும் அதிகமானோர் உயிரிழந்தனர்.
*1944 &ndash; அமெரிக்காவின் ஆயுதக் கப்பல் மானுசுத் தீவில் வெடித்ததில் 432 பேர் உயிரிழந்தனர்.
*1945 &ndash; சுராபாயாவில் இந்தோனேசிய தேசியவாதிகளுக்கும் இரண்டாம் உலகப்போரில் பங்கேற்றுத் திரும்பிய குடியேற்றவாதிகளுக்கும் இடையே பெரும் போர் நிகழ்ந்தது. இந்நாள் இங்கு வெற்றி வீரர்கள் நாளாகக் கொண்டாடப்படுகிறது.
*1970 &ndash; வியட்நாம் போர்: முதல் தடவையாக ஐந்து ஆண்டுகளில் தென்கிழக்காசியாவில் அமெரிக்கப் படையினரின் உயிரிழப்புகளற்ற வாரமாக இருந்தது.
*1970 &ndash; சோவியத்தின் லூனா 17 விண்கப்பல் சந்திரனுக்கு "லூனாகோட்" எனப்படும் தானியங்கி ஊர்தியைக் கொண்டு சென்றது.
*1971 &ndash; கம்போடியாவில் கெமர் ரூச் படைகள் நோம் பென் நகரையும் விமான நிலையத்தையும் தாக்கி 44 பேரைக் கொன்று ஒன்பது விமானங்களை அழித்தனர்.
*1972 &ndash; அமெரிக்கா, பர்மிங்காமில் இருந்து புறப்பட்ட விமானம் கடத்தப்பட்டு கியூபா, அவானாவில் இறக்கப்பட்டது. கடத்தல்காரர்கள் கியூபாவில் கைது செய்யப்பட்டனர்.
*1975 &ndash; 729-அடி-நீள *எட்மண்ட் பிட்செரால்சு* என்ற சரக்குக் கப்பல் புயலில் சிக்கி சுப்பீரியர் ஏரியில் மூழ்கியதில், அதிலிருந்த அனைத்து 29 மாலுமிகளும் இறந்தனர்.
*1975 &ndash; இசுரேல்-பாலத்தீனப் பிணக்கு: சீயோனிசம் என்பதும் ஒரு வகை இனவாதம் என ஐக்கிய நாடுகள் பொதுச் சபை தீர்மானம் நிறைவேற்றியது.
*1979 &ndash; வெடி மருந்துகளையும், நச்சு வேதிப் பொருட்களையும் ஏற்றிச் சென்ற 106-பெட்டிகளைக் கொண்ட கனடிய சரக்குத் தொடருந்து ஒன்று ஒண்டாரியோவில் மிசிசாவுகா என்ற இடத்தில் தடம்புரண்டு வெடித்தது. வட அமெரிக்காவில் மிகப் பெரும் மக்கள் இடம்பெயர்வு ஏற்பட்டது.
*1983 &ndash; விண்டோஸ் 1.0 அறிமுகப்படுத்தப்பட்டது.
*1989 &ndash; பல்கேரியாவின் நீண்ட-கால அரசுத்தலைவர் தோதர் சீவ்கொவ் பதவியில் இருந்து அகற்றப்பட்டு, பீட்டர் மிளாதேனொவ் புதிய தலைவராக நியமிக்கப்பட்டார்.
*1989 &ndash; செருமானியர் பெர்லின் சுவரை இடிக்க ஆரம்பித்தனர்.
*1993 &ndash; தவளை நடவடிக்கை, 1993: யாழ்ப்பாணத்தில் பூநகரி, நாகதேவந்துறை இராணுவக் கடற்படைக் கூட்டுத்தளம் மீது விடுதலைப் புலிகள் வெற்றிகரமான தாக்குதலை ஆரம்பித்தனர்.
*1995 &ndash; நைஜீரியாவில் சுற்றுச் சூழல் ஆதரவாளர் கென் சரோ விவா என்பவரும் அவரது 8 சகாக்களும் தூக்கிலிடப்பட்டனர்.
*1999 &ndash; பாகிஸ்தானில் தேசத் துரோகம் மற்றும் சதி செயல்களில் ஈடுபட்டதாக முன்னாள் பிரதமர் நவாஸ் ஷெரீப்புக்கு எதிராக வழக்குத் தொடரப்பட்டது.
*2006 &ndash; தமிழ்த் தேசியக் கூட்டமைப்பு நாடாளுமன்ற உறுப்பினர் நடராஜா ரவிராஜ் கொழும்பில் சுட்டுக் கொலை செய்யப்பட்டார்.
*2008 &ndash; செவ்வாய்க் கோளில் தரையிறங்கிய ஐந்து மாதங்களில் பீனிக்சு விண்கலத்துடனான தொடர்புகள் அறுந்த நிலையில் இத்திட்டம் முடிவுக்கு வந்ததாக நாசா அறிவித்தது.

## பிறப்புகள்

*1483 &ndash; மார்ட்டின் லூதர், கிறித்தவச் சீர்த்திருத்த இயக்கத் தலைவர், செர்மானிய மதகுரு (இ. 1546)
*1697 &ndash; வில்லியம் ஹோகார்த், ஆங்கிலேய ஓவியர் (இ. 1764)
*1759 &ndash; பிரெடிரிக் சில்லர், செருமானியக் கவிஞர் (இ. 1805)
*1848 &ndash; சுரேந்திரநாத் பானர்ஜி, இந்திய அரசியல்வாதி, கல்வியாளர் (இ. 1925)
*1905 &ndash; லூயி ஹெரால்டு கிரே, பிரித்தானிய இயற்பிலாளர் (இ. 1965)
*1906 &ndash; வி. கணபதி அய்யர், இந்தியக் கணிதவியலாளர் (இ. 1987)
*1906 &ndash; பாபானி பட்டாச்சாரியா, வங்காள எழுத்தாளர் (இ. 1988)
*1910 &ndash; கொத்தமங்கலம் சுப்பு, தமிழக எழுத்தாளர், நடிகர், கவிஞர் (இ. 1974)
*1910 &ndash; சாண்டில்யன், தமிழக எழுத்தாளர் (இ. 1987)
*1916 &ndash; அ. ச. ஞானசம்பந்தன், தமிழறிஞர், இலக்கிய விமர்சகர் (இ. 2002)
*1917 &ndash; சோ. தம்பிராஜா, இலங்கைத் தமிழ் அரசியல்வாதி
*1918 &ndash; சுந்தர் லால் குரானா, இந்திய அரசியல்வாதி
*1919 &ndash; மிக்கைல் கலாசுனிக்கோவ், ஏகே-47 துப்பாக்கியை வடிவமைத்த உருசியர் (இ. 2013)
*1920 &ndash; தத்தோபந்த் பாபுராவ் தெங்காடி, இந்துத்துவாதி, தொழிற்சங்கத் தலைவர் (இ. 2004)
*1934 &ndash; அ. துரைராஜா, இலங்கைக் கல்வியாளர், பொறியியலாளர் (இ. 1994)
*1934 &ndash; கேசரிநாத் திரிபாதி, இந்திய அரசியல்வாதி (இ. 2023)
*1935 &ndash; ஈகொர் திமீத்ரியெவிச் நோவிக்கொவ், உருசிய வானியலாளர்
*1950 &ndash; கனம் ராஜேந்திரன், இந்திய அரசியல்வாதி
*1953 &ndash; எஸ். ஸ்ரீஸ்கந்தராஜா, இலங்கை மேன்முறையீட்டு நீதிமன்றத் தலைமை நீதிபதி (இ. 2014)
*1957 &ndash; டக்ளஸ் தேவானந்தா, இலங்கை அரசியல்வாதி, துணை இராணுவக்குழுத் தலைவர்
*1958 &ndash; ஆனந்த் ராஜ், தமிழகத் திரைப்பட நடிகர்
*1960 &ndash; நீல் கெய்மென், ஆங்கிலேய எழுத்தாளர்
*1973 &ndash; விவேக் அக்னிஹோத்திரி; இந்தியத் துடுப்பாட்ட வீரர்
*1975 &ndash; தாமரை, தமிழகக் கவிஞர்

## இறப்புகள்
* 461 &ndash; முதலாம் லியோ (திருத்தந்தை) (பி. 400)
*1549 &ndash; மூன்றாம் பவுல் (திருத்தந்தை) (பி. 1468)
*1848 &ndash; இப்றாகீம் பாசா, எகிப்தியத் தளபதி (பி. 1789)
*1891 &ndash; ஆர்தர் ராம்போ, பிரான்சியக் கவிஞர் (பி. 1854)
*1938 &ndash; முஸ்தாபா கெமால் அத்தாதுர்க், துருக்கியின் 1வது அரசுத்தலைவர் (பி. 1881)
*1977 &ndash; தமிழ்வாணன், தமிழக எழுத்தாளர், இதழாசிரியர். (பி.1926)
*1982 &ndash; லியோனீது பிரெசுனேவ், சோவியத் ஒன்றியத்தின் 4வது அரசுத்தலைவர் (பி. 1906)
*1995 &ndash; கென் சரோ விவா, நைஜீரிய எழுத்தாளர் (பி. 1941)
*2006 &ndash; நடராஜா ரவிராஜ், இலங்கைத் தமிழ் வழக்கறிஞர், அரசியல்வாதி (பி. 1962)
*2013 &ndash; புஷ்பா தங்கதுரை, தமிழக எழுத்தாளர், செயற்பாட்டாளர் (பி. 1931)
*2014 &ndash; எம். எஸ். எஸ். பாண்டியன், சமூக ஆய்வாளர், பேராசிரியர்
*2019 &ndash; டி. என். சேஷன், இந்தியத் தலைமைத் தேர்தல் ஆணையர் (பி. 1932)
*2024 &ndash; இந்திரா சௌந்தர்ராஜன், தமிழக எழுத்தாளர் (பி. 1958)

## சிறப்பு நாள்
*வெற்றி வீரர் நாள் (இந்தோனேசியா)

## மேற்கோள்கள்

## வெளி இணைப்புகள்

* 
* 
* நியூயார்க் டைம்சு: இன்றைய நாளில்

பகுப்பு:நவம்பர்
பகுப்பு:ஆண்டின் நாட்கள்